© Reuters Демирева преодоля квалификационната норма от 194 см от първия опит

Българката Мирела Демирева се класира за финала на скок височина на олимпийските игри в Рио де Жанейро. Тя преодоля 194 сантиметра от първия си опит и раздели девето място в квалификциите.

Демирева започна състезанието с три поредни успешни скока на 180 см, 185 см и 189 см. След това българката направи две грешки на 192 см, но се събра и успя да ги преодолее от третия опит, след което се справи от първия път със 194 см.

Цели 17 от 35-те участнички преодоляха квалификационната норма от 194 м. Финалът на дисциплината е в неделя сутринта от 2,30 ч. българско време.

26-годишната Демирева осигури трети български финал в леката атлетика в Рио. Другите два бяха на Ивет Лалова в бягането на 200 метра и на Тихомир Иванов в мъжкия скок на височина.

Участничките във финала на скок височина:

Рут Бетия (Испания), Шонте Лоуи (САЩ), Иника Макферсон (САЩ), Светлана Радзивил (Узбекистан), Леверн Спенсър (Сейнт Лусия), Бланка Влашич (Хърватия), Софие Скуг (Швеция), Алесия Трост (Италия), Мирела Демирева (България), Камила Личвинко (Полша), Айрине Палсите (Литва), Мари-Лоренс Юнгфлайш (Германия), Ирина Герасченко (Украйна), Аликсандрия Трежър (Канада), Ваште Кънингам (САЩ), Морган Лейк (Великобритания), Дезире Росит (Италия).